b'\n_START_ARTICLE_\nCoccothraustes\n_START_SECTION_\nSystematikk\n_START_PARAGRAPH_\nClements et al. (2010) plasserte de to artene i slekten Hesperiphona sammen med med Coccothraustes, men molekyl\xc3\xa6re data fra en studie i 2012 sl\xc3\xa5r fast at Coccothraustes er monotypisk og kun omhandler \xc3\xa9n art, som er vidtspredd i Eurasia, mens Eophona omhandler to arter i \xc3\x98st-Asia og Hesperiphona to arter i Nord-Amerika. Kjernebiter (C. coccothraustes) er derfor eneste art i denne slekten, mens de to nordamerikanske artene gulbrynkjernebiter (H. vespertina) og t\xc3\xa5kekjernebiter (H. abeillei) h\xc3\xb8rer hjemme i slekten Hesperiphona. Denne plasseringen st\xc3\xb8ttes ogs\xc3\xa5 av HBW Alive og BirdLife International.'